มีเพศสัมพันธ์ครั้งสุดท้ายคือ 28 ก.ค เดือนสิงหาประจำเดือนยังไม่มาเลยค่ะ แต่ทำการตรวจครรภ์4ครั้ง ขึ้น1ขีดทั้ง4ครั้ง แต่มีอาการปวดประจำเดือนมาหลายวันแล้ว ประจำเดือนยังไม่มาเลย เครียดมากค่ะ
สวัสดีค่ะ หากได้ตรวจหาการตั้งครรภ์อย่างถูกต้องถึง 4 ครั้งแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ